**YOUCAT for Kids – Hefte D – Samling 8, Økt 2**

**Hovedtema:** De 10 bud

**Øktens tema:** Den gamle og den nye pakt, flere kirkesamfunn, og kristendommens utbredelse

**Læringsmål**

* Å få innsikt i hva Den gamle og Den nye pakt er.
* Å gjenta/lære det dobbelte kjærlighetsbudet.
* Å lære litt om hvordan flere kirkesamfunn ble til, og hvordan kristendommen ble utbredt i andre land.
* Evt. lære litt om Kiri Tekakwitha og Don Bosco, og evt. om forskjellige kirker og kirkearkitektur, spesielt Peterskirken (Vatikanet) og om La Sagrada Familia.
* Delvis knyttet opp mot spørsmål 110 - 137 i YOUCAT for Kids.

**En kort oversikt over gjennomføringen:**

1. Opprop, samtale og repetisjon

Inkluderer De 10 budene vs. Det dobbelte kjærlighetsbudet

1. Kirkens historie med fokus på 1600 – 1800-tallet
2. Aktivitet: Kirker med mange fasonger (Litt historie)
3. Dagens personer: Kiri Tekakwitha og Don Bosco

**Du trenger:**

* Tavle/kritt/tusj, skjerm/PC/prosjektor, flippover/tusj (noe stort som kan skrives på, som alle kan se)
* Film(er): <https://www.youtube.com/watch?v=ISthmAB7p24>
* Tavle/skjerm, måter å markere ting på tavla/skjermen, skrivesaker til barna/deltakerne
* Ressurs om kirkens utbredelse og misjonering + ‘Kirke’ vs. ‘kirke’
* Ressurs om forskjellige kirker fra rundt om i verden
* Egen (fysisk kirke): Se på den fra en arkitekts perspektiv.
* Animerte filmer av kirker:   
  -Hvordan La Sagrada Familia har blitt til, og skal bli: <https://www.youtube.com/watch?v=69COc7UhvbY>

-Hvordan ble Peterskirken til: (kort) <https://www.youtube.com/watch?v=HYe-FAUkKDk> og (lang) <https://www.youtube.com/watch?v=O2um7D1veeY>

* Kiri Tekakwhita: Kristendommen og innfødte amerikanere/indianere (R) + Film: <https://www.youtube.com/watch?v=l2n_0yIQcVw>
* Don Bosco - <https://www.katolsk.no/biografier/historisk/jbosco> – Misjonering blant gategutter
* Tillegg: Mer om andre kirkesamfunn

**Gjennomføringen av økten**

1. **Opprop, samtale og repetisjon**   
   Begynn som vanlig med opprop, litt samtale om det som interesserer dem, og litt repetisjon av det dere hadde om sist, gjerne det dere har hatt om dette året.
2. **Kirkens historie: 1600 - 1800**  
   I denne bolken er tanken å jobbe mer med kirkens historie: Hvordan ble f.eks. det kristne samfunn splittet opp i flere kirkesamfunn? Her bør det nok *back-trackes* litt (til 1500-tallet) for å få med Den anglikanske kirkes tilblivelse. I ressursene tilhørende dette punktet finner du informasjon om alt dette, og det fokuseres litt på både likheter og ulikheter mellom Den katolske kirke og de den gang nye kirkesamfunnene som dukket opp. Likt for alle er f.eks. at de vil følge **Guds bud** (den gamle pakt), de tror på Jesus som frelseren (den nye pakt), og mange av kirkesamfunnene anerkjenner treenighetsteologien. Så er det likevel viktig å se på noen av det katolske som ble forkastet av mange av de nye kirkesamfunnene: syv sakramenter og spesielt eukaristien, paven som øverste leder, troen på de helliges samfunn, m.m.  
     
   Hvis du kan mye om dette selv, er det bare å fyre løs og å være en slags historieforteller for barna der du prøver å formidle så levende og spennende som mulig. Mye av det som skjedde var jo temmelig dramatisk!!  
   Føler du deg ikke så stø i de historiske fakta her, så bruk gjerne den tilhørende ressursen. Du finner den sammen med de andre ressursene til denne økten på nettsiden.
3. **En aktivitet - Kirkene våre: Hvordan og hvorfor de ser ut slik eller sånn-?**  
   Først litt teori: Det første dere bør se på her (repetere) er forskjellen på ordene ‘kirke’ (= bygningen) og ‘Kirken’ (= menneskene/de troende). Så kan dere gjerne snakke om og se litt nærmere på hva som er inne i en kirke, og da er det aller beste å gå inn fysisk i egen kirke. Her bør man peke ut og se på hva som skal være i alle katolske kirker, hva det brukes til og hvorfor. Til slutt kan dere ta en liten titt på kirkebygg gjennomtidene, og gjerne noen av de aller mest berømte kirkebyggene.

I nettressursene finner dere en ressurs på alt dette. Vi har fokusert på to veldig kjente kirker: Peterskirken i Roma og La Sagrada Familia i Barcelona.

En praktisk oppgave: Hva om barna lager sine egen kirke/sine egne kirker-?   
Dette kan man gjøre på mange måter: Tegne/male, modellere (en type leire), trolldeig, bruke det man finner i naturen, treverk, sand (tenke «sandslott»), osv. Det kan være lurt å unngå å lage kirkene av noe spiselig (kake/pepperkake, osv.). Det blir litt rart å skulle spise kirken, ikke sant?

Det kan godt hende barna kun skal konsentrere seg om å fremstille en kirke på utsiden *eller* innsiden.

Kanskje skal de lage dette hver for seg (en og en), eller kanskje i par eller mindre grupper.

Så må dere velge om det er viktig å prøve å lage en spesiell type kirke, eller om barna f.eks. kan la seg inspirere av La Sagrada Familia, evt. av noen moderne kirker, eller kanskje lage sin helt egen kirke-?

Viktig: Det bør synliggjøres at kirken er katolsk. Kanskje dere må repetere litt hva som gjør en kirke katolsk (utsiden/innsiden) rett før dere (de) går løs på oppgaven.

1. **Dagens personer: Kiri Tekakwitha og Don Bosco**

Se på dette som en ekstraressurs. Det er ikke så store sjanser for å rekke alt i denne økta hvis dere ikke har mer enn 2 – 3 timer til rådighet. Men, skulle dere ha en hel dag/mer tid, så passer det å blant annet ta for dere historien til Kiri Tekakwitha: en innfødt amerikaner (indianer) som omvendte seg villig til kristendommen (med tanke på kolonisering og spredning av kristendommen).

Don Bosco er dagens andre person. Han vokste opp et turbulent Europa der to store faktorer førte til stor foreldreløshet blant barn spesielt i italienske storbyer: Den industrielle revolusjonen, og Napoleonskrigene. Krigende hadde spesielt krevd mange av Italias menn (fedre). Selv om Don Boscos høyeste ønske var å reise ut som misjonær, endte han opp med å bruke alle sine krefter for å hjelpe foreldreløse gutter i slummen i byen Torino.

Kan du mye om Don Boscos historie, er det bare å legge ut for barna. Du kan også benytte deg av ressursene om ham på nettsiden. Her ligger det også noen filmsnutter om Don Bosco. Disse kan være til egen inspirasjon og/eller vises for barna.

**Bønn til avslutning (kan brukes uansett om du har gjort alt eller deler av denne økta):**

«**Bønn om kall**» - YOUCAT Ungdomsbønneboken s. 124 (Den hellige Johannes Paul II)

Velg gjerne en annen bønn du føler passer. Kanskje har barna selv en bønneforslag, eller kanskje kan dere finne en bønn å be for alle kristne (med tanke på ordet ‘Kirke’).